वैक्स के लिए तैयार हो जाएँ
अपने बगलों को वैक्स करने के लिए आपको ज्यादा तैयारी की जरूरत नहीं पड़ेगी, लेकिन अगर आप इन आसान से उपायों को करें तो यह अनुभव कम कष्टदायक और ज्यादा असरदार होगा:  अपने बगलों को अच्छी तरह साफ़ करें | उन्हें किसी साबुन या किसी अच्छे बॉडीवाश से धो दें, और फिर त्वचा को एक्स्फोलीएट करने के लिए स्क्रब का भी प्रयोग करें | अगर आप गर्म पानी का प्रयोग करें तो बाल और उनके आसपास की त्वचा नर्म हो जायेगी और बालों को हटाना आसान हो जाएगा | बालों को ट्रिम करें | अगर आपके बाँहों के अंदर के बाल ¼ इंच से लंबे हों तो आपको इन्हें बार्बर सीज़र्स या नेल सीज़र्स से तबतक काटते रहना चाहिए जबतक ये छोटे होकर ¼ इंच के ना हो जाएँ | ऐसा करने से वैक्सिंग की प्रक्रिया कम कष्टदायक हो जायेगी | अगर आप खुद से वैक्स करने की कोशिश करती हैं तो इस बात की पूरी संभावना बनती है कि वैक्स फ़ैल जायेगी और आसपास गंदगी हो जायेगी, इसलिए अच्छा ये है कि या तो आप नग्न हो जाएँ या कुछ ऐसा लपेट लें जिसके ऊपर वैक्स गिरने के कारण उसके चिपचिपे हो जाने पर आपको कोई फर्क ना पड़े | ये सुनिश्चित करें कि आप पैरों और शरीर के अन्य हिस्सों को वैक्स करने के लिए उसी वैक्स का प्रयोग कर रही हैं जो इसी उद्देश्य के लिए बनाया गया है | गलती से चेहरे वाले वैक्स का प्रयोग पैरों और अन्य जगहों पर ना करें | पैकेज पर दिए गए निर्देशों का पालन करें और किसी माइक्रोवेव या वैक्स हीटर में वैक्स को गर्म करें | जब वैक्स पूरी तरह पिघल जाए और बहने लगे तो समझिये कि यह उपयोग किये जाने के लिए तैयार है |  अगर आप पहली बार वैक्स कर रही हों तो वैक्स कहीं ज्यादा गर्म तो नहीं हो गयी है, ये जानने के लिए अपने हाथ के पिछले हिस्से पर जहाँ आपकी त्वचा संवेदनशील होती है, वहाँ वैक्स की कुछ बूँदे गिराकर टेस्ट करें | दवा की दुकानों और ब्यूटी सप्लाई स्टोरों में कई प्रकार के बॉडी वैक्स किट उपलब्ध हैं | इस रेसिपी को फॉलो करके आप अपनी खुद की चीनी वाली बॉडी वैक्स भी बना सकती हैं: 2 कप चीनी को ¼ कप पानी और ¼ कप लेमन जूस में मिलाएं | स्टोव की आँच कम करके इस मिश्रण को तबतक गर्म करें जबतक चीनी पूरी तरह घुल ना जाए और यह मिश्रण एक चिपचिपे सिरप का रूप ना ले ले | अब यह मिश्रण उपयोग किये जाने के लिए तैयार है |
अपने बगलों को तैयार करें: अपनेआप को किसी पुराने तौलिये में लपेट लें: बॉडी वैक्स को गर्म करें:
https://www.wikihow.com/Wax-Your-Armpits
Get Ready to Wax